אם ברצונכם להעתיק את משתמשי Alive שלכם למחשב אחר, זהו תהליך פשוט במידה ואין לכם משתמשי Alive על מחשב היעד החדש. פשוט פתחו את תיקיית הקבצים (Documents) במחשב המקורי עליו שמורים המשתמשים שתרצו להעביר, והעתיקו את כל תיקיית Alive Sessions להתקן USB. כעת, על המחשב החדש, העבירו את תיקיית Alive Sessions לתוך תיקיית Documents. שימו לב! פעולה זו תדרוס את כל משתמשי Alive הקיימים במחשב זה.
במקרה שיש לכם משתמשים על שני המחשבים, וברצונכם להעתיק משתמש יחיד (או משתמשים רבים) מבלי לאבד את המשתמשים על מחשב היעד, תצטרכו להשתמש בפונקציית ייבוא/ייצוא משתמשים של Alive:
פתחו את תכנת Alive.
לפני שתבחרו משתמש/ים, לחצו על "export user" ("ייצוא משתמש") בחלק הימני של המסך.
כעת לחצו על שמות המשתמשים שתרצו לייצא. יופיע על המסך חלון שיחה עם מידע לגבי מיקום הקבצים על המחשב.
פתחו את תיקיית Documents ומצאו (אל תפתחו) את תיקיית Alive Exported Users. העתיקו את תיקיית Alive Exported Users להתקן USB, או בכל אופן העתקה אחר העתיקו אותה אל המחשב החדש. במחשב היעד, שימו אותה בתוך תיקיית Documents (כך שבתוך תיקיית Documents תהיינה קיימות כעת שתי תיקיות: Alive Sessions וכן Alive Exported Users).
פתחו את Alive על המחשב החדש ולחצו על "import user" ("ייבוא משתמש").
בחרו שם משתמש עבור המטופל שאותו ייצאתם.